CELEX: C2004/300/44
Language: el
Date: 2004-12-04 00:00:00
Title: Απόφαση του Δικαστηρίου (τέταρτο τμήμα), της 14ης Οκτωβρίου 2004, στην υπόθεση C-339/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Οδηγία 1999/22/ΕΚ — Διατήρηση άγριων ζώων σε ζωολογικούς κήπους — Μη εμπρόθεσμη μεταφορά της οδηγίας στην εσωτερική έννομη τάξη)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/22
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 14ης Οκτωβρίου 2004
   στην υπόθεση C-339/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Οδηγία 1999/22/ΕΚ - Διατήρηση άγριων ζώων σε ζωολογικούς κήπους - Μη εμπρόθεσμη μεταφορά της οδηγίας στην εσωτερική έννομη τάξη)
   (2004/C 300/44)
   Γλώσσα διαδικασίας: η γερμανική
   Στην υπόθεση C-339/03, που έχει ως αντικείμενο προσφυγή λόγω παραβάσεως δυνάμει του άρθρου 226 ΕΚ, ασκηθείσα την 1η Αυγούστου 2003, Επιτροπή των Ευρωπαϊκών Κοινοτήτων (εκπρόσωποι: J. Schieferer και M. van Beek) κατά Ομοσπονδιακής Δημοκρατίας της Γερμανίας (εκπρόσωπος: M. Lumma), το Δικαστήριο (τέταρτο τμήμα), συγκείμενο από τους J. N. Cunha Rodrigues (εισηγητή), προεδρεύοντα του τέταρτου τμήματος, E. Juhász και M. Ilešič, δικαστές, γενικός εισαγγελέας: P. Léger, γραμματέας: R. Grass, εξέδωσε στις 14 Οκτωβρίου 2004 απόφαση με το ακόλουθο διατακτικό:
   
               1)
            
            
               Η Ομοσπονδιακή Δημοκρατία της Γερμανίας, μη θεσπίζοντας, εντός της ταχθείσας με την αιτιολογημένη γνώμη προθεσμίας, όλες τις απαραίτητες νομοθετικές, κανονιστικές και διοικητικές διατάξεις για τη συμμόρφωσή της προς την οδηγία 1999/22/ΕΚ του Συμβουλίου, της 29ης Μαρτίου 1999, σχετικά με τη διατήρηση άγριων ζώων στους ζωολογικούς κήπους, στα διάφορα ομόσπονδα κράτη (Länder), με εξαίρεση τα ομόσπονδα κράτη Βρέμη, Αμβούργο, Έση, Βάδη-Βυρτεμβέργη, Κάτω Σαξωνία, Βερολίνο, Schleswig-Holstein και Θουριγγία, παρέβη τις υποχρεώσεις που υπέχει από την οδηγία αυτή.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 226 της 20.9.2003.